# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cynigion i ychwanegu at y categorïau o bobl y mae'n ofynnol iddynt gofrestru â Chyngor y Gweithlu Addysg** |
| **DYDDIAD**  | **01 Mawrth 2022** |
| **GAN** | **Jeremy Miles AS, Gweinidog y Gymraeg ac Addysg** |

Fel rheoleiddiwr annibynnol y gweithlu addysg, mae'n ofynnol i Gyngor y Gweithlu Addysg gyfrannu at wella safonau addysgu ac ansawdd dysgu yng Nghymru. Mae hefyd yn ofynnol iddynt gynnal a gwella safonau ymddygiad proffesiynol yn y gweithlu.

Mae Comisiynydd Plant Cymru a'r Bwrdd Gwaith Ieuenctid Dros Dro wedi gwneud argymhellion ynghylch atgyfnerthu'r ddeddfwriaeth ar gyfer cofrestru â'r Cyngor.

Rwyf felly yn lansio ymgynghoriad i geisio barn ar ddiwygio'r categorïau cofrestru. Mae'r cynigion yn cefnogi gwaith sy'n mynd rhagddo i adolygu a diweddaru'r rheoliadau cyfredol ar gyfer ysgolion annibynnol, ac yn ceisio atgyfnerthu'r rheoliadau ar gyfer y rhai sy'n gweithio yn y sector ieuenctid a'r sector ôl-16. Bydd hyn yn golygu y byddai'n ofynnol hefyd i staff ysgolion annibynnol, staff y sector ieuenctid, a'r rhai sy'n gweithio yn y sector ôl-16 gofrestru â’r Cyngor.

Mae'r ymgynghoriad yn nodi rhai o anghysondebau'r gofynion cofrestru presennol ar gyfer y rhai sy'n gweithio gyda'n dysgwyr ym mhob lleoliad ac yn eich gwahodd i fynegi eich barn ar sut y gallwn fynd i'r afael â nhw. Gall eich barn ar y cynigion hyn helpu i sicrhau bod pob dysgwr yn cael budd o'r mesurau diogelu ychwanegol a ddaw yn sgil trefniadau rheoleiddio proffesiynol. Bydd y gofyniad i'n staff dysgu ac addysgu gofrestru â'r Cyngor yn aros yr un peth, ni waeth ble y maent yn gweithio.

Mae'r ymgynghoriad ([https://llyw.cymru/categoriau-cofrestru-newydd-ar-gyfer-cyngor-y-gweithlu-addysg](https://eur01.safelinks.protection.outlook.com/?url=https%3A%2F%2Fllyw.cymru%2Fcategoriau-cofrestru-newydd-ar-gyfer-cyngor-y-gweithlu-addysg&data=04%7C01%7CWendy.Westlake%40gov.wales%7C4722eb51b0164f2a582c08d9f5f437b7%7Ca2cc36c592804ae78887d06dab89216b%7C0%7C0%7C637811251513214740%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=HPXAZ2x4x0FEa34aeRTBgom5YpXVbMP6w25AnYryyWQ%3D&reserved=0)) yn dechrau heddiw, 1 Mawrth 2022, a bydd modd gwneud sylwadau arno nes 24 Mai 2022.